El Mercat del Bescanvi de llibres, fidel a la cita amb la ciutadania, a l’abril
2025-07-24

Amb els últims compassos del mes d’abril, l’últim dijous del mes, el dia 24 i com és habitual, la planta baixa de la Casa de Cultura es transformarà en un gran mercat d’intercanvi de llibres amb el Mercat del Bescanvi Literari que no falla a la cita amb la ciutadania. De 17.00 a 19.00 hores, es podran intercanviar llibres ja llegits per nous que es vulguen descobrir.

L’objectiu d’aquesta activitat és fomentar el plaer de llegir a través de l’intercanvi de llibres, a qualsevol edat, ja que, tal com assenyalen des de les Biblioteques, sempre hi ha un nou llibre per a una nova lectora o lector i , a més de fomentar l’hàbit lector, s’educa en la solidaritat i en el fet de compartir, cuidant allò individual, com és un llibre, que passa a ser col·lectiu.